
O Ateneo Ferrolán respecta a liberdade de expresión e opinión do contido dos artigos, sendo a responsabilidade 
dos mesmos de cada un dos seus autores, A tod€s eles, grazas! 

A revista trimestral ATENEA comezou a publicarse o día 1 de outubro de 1999. 

A publicación da revista ten unha tirada de 1.000 exemplares distribuíndose de forma 
gratuíta: a sociés desta entidade, a Centros de Ensino, Culturais, Bibliotecas e Centros de 
especial interese de Galiza e resto da península. 


Está a converterse, logo de moitas dificultades, nun referente no mundo das 
publicacións en galego pola gran calidade dos seus colaboradores, ocupándose dalgúns dos 
temas clave da sociedade, a política, a historia, o medio ambiente as artes, ..... A asegunda 
épocay iníciase no número 36 en xaneiro de 2010, que en principio, sae co contido e 
liña temática moi similares á primeira etapa, pero cun cambio no seu deseño, grazas á 
colaboración dos seus enmaquetadores. 


O obxectivo nesta nova fase é primar o carácter cultural desta srevista de ideasy. 


A Revista ATENEA procura ofrecer, en cada número, unha miscelánea de 
colaboracións rigorosas e atentas aos temas do noso tempo, para elo conta coa colaboración 
de autores e autoras de Galicia e do resto da península, cunha especial atención a todo o 
concernente á cultura en galego, que sempre estivo presente na tribuna do Ateneo onde, por 
riba de todo, se divulgan todas as inquietudes intelectuais do noso país e danse a coñecer as 
primicias de novas correntes artísticas e literarias. 


Neste n” 42 da nosa revista trimestral ATENEA abordamos a poesía visual, unha 
forma experimental na que a imaxe, o elemento plástico, en todas as súas facetas, técnicas e 
soportes, predomina sobre o resto dos compoñentes. Esta forma de poesía no verbal, constitúe 
un xénero propio, e no campo da experimentación, Os seus creadores móvense na fronteira 
entre Os xéneros e as artes, como a pintura, acción poética, O teatro, a música e a mesma lírica 
discursiva, dando lugar a diversas formas de poética. 


O Ateneo Ferrolán mantense fel ao seu lema: “Un lugar de encontro para a cultura”, 
Un lugar para a curiosidade que é o motor da creatividade e da ciencia. 


Os proxectos inmediatos deste Ateneo Ferrolán son: a inauguración inminente 
da nova sede; continuar coas actividades consolidas: Club de Lectura, Xornadas de 
Curtametraxes, Certame Fotográfico, Concurso “Constantino Bellón”, a edición do Caderno 
e da revista trimestral Atenea, impulsar a Biblioteca Dixital da nosa entidade, finalizar o 
inventario dos bens artísticos do Ateneo e a incorporación de novos socios é socias mediante a 
mellora da nosa web (grazas ao Convenio coa Fundación Barrié de la Maza), así como firmar 
acordos e convenios con diferentes entidades e institucións. 


A Xunta Directiva do Ateneo Ferrolán 

CELSO EMILIO FERREIRO 


CEN ANOS DO SEU NACEMENTO O 6 XaNCIFO dE cOlL 


CELSO EMILIO FERREIRO (Celanova, 1912 - Vigo, 1979) 


Escritor en lingua galega, máxima figura dunha poesía social e politicamente 
comprometida coa cultura de Galicia. Estudou dereito nas universidades de 
Santiago de Compostela e Oviedo. 


En 1934 fundou a Federación de Mocedades Galeguistas e dirixiu a revista Guieiro, 
voceiro da devandita organización. Mobilizado en 1936, estivo encarcerado varios 
días no mosteiro de Celanova. 

Finalizada a Guerra Civil española foi redactor xefe de Finisterre, 


En 1966 emigrou a Venezuela, onde organizou durante un tempo as actividades 
culturais da Irmandade Galega. Enfrontado cos grupos dominantes da emigración 
galega, regresou a España en 1973 e dirixiu a Aula de Cultura Galega do Ateneo de 
Madrid. Tamén colaborou como crítico literario de obras publicadas en galego no 
diario ABC. 





Na súa etapa de formación, representada por Cartafol de poesía (1935), advírtense 
resonancias posmodernistas e sobre todo imaxinistas, dentro da tradición dos 
movementos galegos de vangarda. Tamén practicou a liña neotrovadoresca, 
reflectida no dominio técnico do verso e nos áxiles xogos de imaxes. Con O soño 
sulagado (1954) consagrouse como un poeta de grande habilidade formal, capaz de 
ordenar os elementos discursivos dentro dunha rigorosa construción co obxecto de 
conseguir un meditado efecto final. 


No seu libro seguinte, Longa noite de pedra (1962), propúxose recuperar o realismo 
social da poesía galega do seu tempo, o que o converteu no poeta civil de Galicia. 
Baseándose nunha liña satírica e combativa que ten como precedente inmediato 

a C. Enríquez, Ferreiro adopta un acento de protesta, acritude e desapiadado 
sarcasmo, con versos ácidos e directos que serviron de inspiración e guía 
numerosos poetas galegos dos anos sesenta. 


Ateneo Ferrolán 


Fronte ao ensimesmamento do eu en soidade e á evocación sentimental ou paisaxística, 
temas considerados característicos da poesía galega, Ferreiro declarouse seguidor dunha 
tradición belixerante e dunha corrente de denuncia non menos perceptible dentro da 
lírica creada no seu idioma. Do seu desencontro coa Galicia da diáspora naceu Viaxe 

ao país dous ananos (1968), un virulento ataque contra os emigrantes enriquecidos 

que explotaban os seus paisanos en América. O ton burlesco está presente en Cimiterio 
privado (1973), mentres que Terra de ningures (1969) se compón de estampas do exilio e 
da recreación nostálxica da paisaxe perdida. 

O último volume de poemas publicado en vida do autor foi Onde ou mundo se chama 
Celanova (1975), no que predomina a visión melancólica das feridas causadas polo paso 
do tempo na existencia do poeta. En prosa escribiu A frontera infinida (1972) e A taberna 
do galo (1978), e en castelán deu a coñecer diversos libros de versos, entre os que destaca 
Antipoemas (1972), e a magnífica biografía de Curros Enríquez (1954). 

